На основу члана 44. Закона о култури („Службени гласник Републике Србије“, број 72/09, 13/16 и 30/16), члана 37. Статута Града Ниша („Службени лист Града Ниша“, број 88/08 и 143/16) и члана 15. Одлуке о оснивању Галерије савремене ликовне уметности Ниш („Службени лист Града Ниша“, број 80/13 -пречишћен текст и 115/16),

 Скупштина Града Ниша, на седници одржаној \_\_\_\_\_\_\_ 2018. године

донела је

**Р Е Ш Е Њ Е**

**I ДАЈЕ СЕ САГЛАСНОСТ** на Статут о измени Статута Галерије савремене ликовне уметности Ниш број 17/1 који је донео Управни одбор Установе на седници одржаној 05.01.2018. године.

**II** Решење доставити Галерији савремене ликовне уметности Ниш и Секретаријату за културу и информисање.

Број:

У Нишу,

**СКУПШТИНА ГРАДА НИША**

 Председник

 Мр Раде Рајковић

***О б р а з л о ж е њ е***

 Управни одбор Галерије савремене ликовне уметности Ниш је, у складу са изменама и допунама Закона о култури („Сл.гласник РС“, број 13/16 и 30/16) и Одлуком о оснивању Галерије савремене ликовне уметности Ниш („Службени лист Града Ниша“ бр. 80/13-пречишћен текст и 115/16), на седници одржаној 15. новембра 2016. године донео Статут Галерије савремене ликовне уметности Ниш број 786.

Статут, између осталог, прописује да је за радно место *програмски директор* један од услова и тај да кандидат има положен стручни испит за кустоса.

С обзиром на то да овај статут није у оквиру услова посебно навео стручна и виша стручна звања која се, у музејима и другим установама чија је основна делатност заштита уметничко-историјских дела, могу стећи након полагања стручног испита за кустоса, у складу са Правилником о вишим стручним звањима у музејима Републике Србије бр.352/90 од 28.6.2007. године, Управни одбор Галерије савремене ликовне уметности Ниш донео је Статут о измени Статута Галерије савремене ликовне уметности Ниш број 17/1 од 5.1.2018. године, којим се, у оквиру услова за радно место *програмски директор,* прописује и да кандидат има стечено звање кустоса или вишег кустоса или музејског саветника.

Овом изменом се прецизирају већ утврђена стручна звања, односно усклађује Статут Установе са наведеним правилником, у погледу услова за радно место *програмски директор.*

 Имајући у виду да је Статут о измени Статута Галерије савремене ликовне уметности Ниш донет у складу са законом, прописима Града и циљевима оснивања Установе, предлаже се доношење Решења о давању сагласности на овај акт.

**Секретаријат за културу**

**и информисање**

 СЕКРЕТАР

Небојша Стевановић

 **ЧЛАН СТАТУТА КОЈИ СЕ МЕЊА**

Члан 49.

 Галерија има програмског директора који руководи уметничким пословима у установи, за њих је одговоран и усклађује рад Одељења уметничких збирки и изложби, интернет комуникације и издаваштва.

 Избор програмског директора врши Управни одбор на предлог директора.

 Услови:

1. висока стручна спрема (одговарајуће високо образовање на студијама другог степена – дипломске академске студије-мастер; специјалистичке струковне студије или специјалистичке академске студије или високо образовање на основним студијама Факултета ликовне уметности, Факултета примењене уметности или Филозофског факултета-групе за историју уметности),

1. да има најмање петгодинарадног искуства на сличним пословима који се обављају у Галерији

 2.да има положен стручни испит за кустоса.

 Правилником о организацији и систематизацији послова у Галерији детаљније се утврђују права и обавезе програмског директора.